એક દિવસ ચેમ્બરમાં તે કોઈ કામ માટે આવી તે ફાઈલ ઉપર નોટીંગ ખાસ્સુ હતું, એટલે તે નોટીંગ વાંચી રહ્યા હતા, મહેશ દવેને ખબર ન્હોતી, કે મંજરી તેમને જોઈ રહી છે, તે ધ્યાનથી તેમને જોઈ રહી હતી, દવે જયારે ફાઈલ ઉપર સહી કરી રહ્યા હતા ત્યારે તેણે ફાઈલ પરત લેતા કહ્યુ સર તમે કેમ વહેલા જનમ્યા .. દવે મંજરી સામે જોવા લાગ્યા, તે હસી પડી અને ફાઈલ લઈ ઓફિસની બહાર જતી રહી, મંજરીનો પ્રશ્ન બહુ વિચિત્ર લાગ્યો, પછી તેણે તે દિવસ પછી તે અંગે કોઈ વાત કરી નહીં, તે તેના મુડમાં જ કામ કરતી હતી.